title: Sklep Sveta z dne 10. novembra 1997 o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Južno Afriko

text:
Pomembno pravno obvestilo

|

31997D0763

Uradni list L 313 , 15/11/1997 str. 0025 - 0025

		Sklep Svetaz dne 10. novembra 1997o sklenitvi Sporazuma o znanstvenem in tehnološkem sodelovanju med Evropsko skupnostjo in Republiko Južno Afriko(97/763/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113m v zvezi s členom 228(2), prvi stavek in prvi pododstavek člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker Evropska skupnost in Južna Afrika izvajata posebne RTR programe na področjih, ki so v skupnem interesu;ker sta na podlagi preteklih izkušenj obe strani izrazili željo po vzpostavitvi globljega in širšega okvira za sodelovanje v znanosti in tehnologiji;ker je ta sporazum o sodelovanju na področju znanosti in tehnologije del globalnega sodelovanja med Skupnostjo in njenimi državami članicami na eni strani in Južno Afriko na drugi strani;ker je Svet s svojim sklepom z dne 22. januarja 1996 pooblastil Komisijo, da s pogajanji uskladi sporazum o znanstvenem in tehnološkem sodelovanju med Skupnostjo in Republiko Južno Afriko;ker je Svet s Sklepom z dne 5. decembra 1996 sklenil, da se Sporazum o znanstvenem in tehnološkem sodelovanju podpiše v imenu Skupnosti;ker se je Sporazum o znanstvenem in tehnološkem sodelovanju med Evropsko skupnostjo in Republiko Južno Afriko podpisal 5. decembra 1996;ker je treba Sporazum o znanstvenem in tehnološkem sodelovanju med Evropsko skupnostjo in Republiko Južno Afriko potrditi,SKLENIL:Člen 1V imenu Skupnosti se potrdi Sporazum o znanstvenem in tehnološkem sodelovanju med Evropsko skupnostjo in Republiko Južno Afriko.Besedilo Sporazuma je priloženo k temu sklepu.Člen 2Na podlagi člena 11 Sporazuma predsednik Sveta uradno obvesti, da je Evropska skupnost zaključila postopke, potrebne za začetek veljavnosti Sporazuma.V Bruslju, 10. novembra 1997Za SvetPredsednikE. Hennicot-Schoepges[1] UL C 134, 29.4.1997, str. 7.[2] UL C 304, 6.10.1997.--------------------------------------------------


title: Sklep Sveta z dne 19. novembra 2007 o imenovanju člana Svetovalnega odbora Agencije za oskrbo Euratom

text:
               24.11.2007

               SL

               Uradni list Evropske unije

               C 282/14

      SKLEP SVETA

   z dne 19. novembra 2007
   o imenovanju člana Svetovalnega odbora Agencije za oskrbo Euratom
   (2007/C 282/10)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1), kakor je bil nazadnje spremenjen s Sklepom Sveta 95/1/ES, Euratom, ESPJ (2),
   ob upoštevanju Sklepa Sveta 2007/514/Euratom z dne 10. julija 2007 o imenovanju članov Svetovalnega odbora Agencije za oskrbo Euratom (3),
   ob upoštevanju mnenja Komisije,
   ob upoštevanju naslednjega:

               (1)

               Zaradi odstopa ge. Marie-Claire GUYADER, o katerem je bil Svet obveščen 9. septembra 2007, se je sprostilo mesto člana navedenega odbora.

               (2)

               To izpraznjeno mesto je zato treba zapolniti.

               (3)

               Francoska vlada je 19. septembra 2007 vložila predlog za imenovanje –

         SKLENIL:
   Edini člen
   G. Bruno QUAGLIA je imenovan za člana Svetovalnega odbora Agencije za oskrbo Euratom za preostanek mandata odbora, tj. do 28. marca 2009.

      V Bruslju, 19. novembra 2007

            Za Svet

            Predsednik

         L. AMADO

      (1)  UL 27, 6.12.1958, str. 534/58.

      (2)  UL L 1, 1.1.1995, str. 1.

      (3)  UL L 190, 21.7.2007, str. 15.


title: Sklep Sveta 2006/482/SZVP z dne  10. aprila 2006  o sklenitvi Sporazuma med Evropsko unijo in Republiko Turčijo o vzpostavitvi okvira za sodelovanje Republike Turčije v operacijah Evropske unije za krizno upravljanje

text:
               12.7.2006

               SL

               Uradni list Evropske unije

               L 189/16

         SKLEP SVETA 2006/482/SZVP
   z dne 10. aprila 2006
   o sklenitvi Sporazuma med Evropsko unijo in Republiko Turčijo o vzpostavitvi okvira za sodelovanje Republike Turčije v operacijah Evropske unije za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Pogoje glede udeležbe tretjih držav v operacijah EU za krizno upravljanje bi bilo treba določiti v sporazumu o vzpostavitvi okvira za morebitno prihodnje sodelovanje in ne za vsako posamezno operacijo posebej.

               (2)

               Predsedstvo, ki mu je pomagal generalni sekretar/visoki predstavnik, se je na podlagi pooblastila Sveta z dne 23. februarja 2004 dogovorilo o Sporazumu med Evropsko unijo in Republiko Turčijo o vzpostavitvi okvira za sodelovanje Republike Turčije v operacijah Evropske unije za krizno upravljanje.

               (3)

               Ta sporazum bi bilo treba odobriti –

         SKLENIL:
   Člen 1
   Sporazum med Evropsko unijo in Republiko Turčijo o vzpostavitvi okvira za sodelovanje Republike Turčije v operacijah Evropske unije za krizno upravljanje se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati z dnem sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 10. aprila 2006

            Za Svet

            Predsednica

         U. PLASSNIK

    ---documentbreak---

               12.7.2006

               SL

               Uradni list Evropske unije

               L 189/17

         PREVOD
   SPORAZUM
   med Evropsko unijo in Republiko Turčijo o vzpostavitvi okvira za sodelovanje Republike Turčije v operacijah Evropske unije za krizno upravljanje
   EVROPSKA UNIJA
   na eni strani in
   REPUBLIKA TURČIJA
   na drugi strani,
   v nadaljevanju „pogodbenici“, STA SE –
   ob upoštevanju naslednjega:

               (1)

               Evropska unija (EU) lahko sprejme ukrepe na področju kriznega upravljanja.

               (2)

               Evropska unija se bo odločila, ali bodo tretje države povabljene k sodelovanju v operaciji EU za krizno upravljanje. Republika Turčija lahko sprejme povabilo Evropske unije in ponudi svoj prispevek. V tem primeru se bo Evropska unija odločila, ali sprejme predlagani prispevek Republike Turčije.

               (3)

               Če se Evropska unija odloči za vojaško operacijo kriznega upravljanja z dostopom do Natovih sredstev in zmogljivosti, Republika Turčija lahko izrazi namen za načelno sodelovanje v operaciji.

               (4)

               Evropski svet se je v Bruslju 24. in 25. oktobra 2002 dogovoril o načinih za izvajanje določb, sprejetih na Evropskem svetu v Nici od 7. do 9. decembra 2000, o vključevanju evropskih članic Nata, ki niso članice EU, v krizno upravljanje pod vodstvom EU.

               (5)

               Pogoje glede sodelovanja Republike Turčije v operacijah EU za krizno upravljanje bi bilo treba določiti v sporazumu, ki bi vzpostavil okvir za morebitno prihodnje sodelovanje, namesto da bi jih določili za vsako posamezno operacijo posebej.

               (6)

               Ta sporazum ne bi smel posegati v avtonomijo odločanja Evropske unije, istočasno pa ne bi smel vplivati na vsakokratno posamično odločanje Republike Turčije glede sodelovanja v operaciji EU za krizno upravljanje.

               (7)

               Takšen sporazum bi moral zadevati le prihodnje operacije EU za krizno upravljanje in ne bi smel posegati v morebitne obstoječe sporazume, ki urejajo sodelovanje Republike Turčije v operaciji EU za krizno upravljanje, ki je že v teku –

         DOGOVORILI O NASLEDNJEM:
   ODDELEK I
   SPLOŠNE DOLOČBE
   Člen 1
   S sodelovanjem povezane odločitve
   1.   Potem ko Evropska unija sprejme odločitev, da k sodelovanju v operaciji EU za krizno upravljanje povabi Republiko Turčijo in se Republika Turčija odloči za sodelovanje, Republika Turčija Evropski uniji posreduje informacije o predlaganem prispevku.
   2.   V primeru, da se Evropska unija odloči za vojaško operacijo kriznega upravljanja z dostopom do Natovih sredstev in zmogljivosti, bo Republika Turčija obvestila Evropsko unijo o morebitnem namenu sodelovanja v operaciji, nato pa bo posredovala informacije o predlaganem prispevku.
   3.   Evropska unija se pri oceni prispevka Republike Turčije posvetuje z Republiko Turčijo.
   4.   Evropska unija Republiki Turčiji takoj, ko je to mogoče, posreduje zgodnje obvestilo glede možnega prispevka k skupnim stroškom operacije, da bi Republiki Turčiji s tem pomagala pri pripravi ponudbe.
   5.   Da bi zagotovila sodelovanje Republike Turčije v skladu z določbami tega sporazuma, Evropska unija Republiko Turčijo s pismom obvesti o rezultatu ocene.
   Člen 2
   Okvir
   1.   Republika Turčija se pridruži skupnemu ukrepu, s katerim Svet Evropske unije odloči, da bo EU izvedla operacijo za krizno upravljanje, in kateremu koli skupnemu ukrepu ali sklepu, s katerim Svet Evropske unije odloči o razširitvi operacije EU za krizno upravljanje, v skladu z določbami tega sporazuma in vsemi zahtevanimi izvedbenimi ukrepi.
   2.   Prispevek Republike Turčije k operaciji EU za krizno upravljanje ne posega v avtonomijo odločanja Evropske unije.
   Člen 3
   Status osebja in sil
   1.   Status osebja, dodeljenega civilni operaciji EU za krizno upravljanje, in/ali sil, ki jih Republika Turčija prispeva k vojaški operaciji EU za krizno upravljanje, ureja sporazum o statusu sil/misije, če je na voljo, sklenjen med Evropsko unijo in državo(-ami), kjer operacija poteka.
   2.   Status osebja, dodeljenega vojaškemu poveljstvu ali poveljujočim elementom, ki se nahajajo izven držav(-e), kjer poteka operacija EU za krizno upravljanje, urejajo dogovori med vojaškim poveljstvom in zadevnimi poveljujočimi elementi ter Republiko Turčijo.
   3.   Brez poseganja v sporazum o statusu sil/misije iz odstavka 1 Republika Turčija izvršuje jurisdikcijo nad svojim osebjem, ki sodeluje v operaciji EU za krizno upravljanje.
   4.   Republika Turčija je odgovorna za vse zahtevke v zvezi s sodelovanjem v operaciji EU za krizno upravljanje, ki jih vloži njeno osebje ali se nanj nanašajo. Republika Turčija je pristojna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov v skladu s svojimi zakoni in predpisi.
   5.   Republika Turčija se obvezuje, da bo ob podpisu tega sporazuma pripravila izjavo o odstopu od odškodninskih zahtevkov nasproti kateri koli državi, ki sodeluje v operaciji EU za krizno upravljanje, v kateri sodeluje Republika Turčija. Vzorec te izjave je priložen temu sporazumu.
   6.   Evropska unija se obvezuje, da bo zagotovila, da države članice ob podpisu tega sporazuma podajo izjavo o odstopu od odškodninskih zahtevkov nasproti Republiki Turčiji, ko slednja sodeluje v operaciji EU za krizno upravljanje. Vzorec te izjave je priložen temu sporazumu.
   Člen 4
   Zaupne informacije
   1.   Republika Turčija sprejme ustrezne ukrepe, s katerimi zagotovi varovanje zaupnih informacij EU v skladu z varnostnimi predpisi Sveta Evropske unije, vsebovanimi v Sklepu Sveta 2001/264/ES z dne 19. marca 2001 (1), in v skladu z nadaljnjimi smernicami pristojnih organov, vključno s smernicami poveljnika operacije EU glede vojaške operacije EU za krizno upravljanje ali vodje misije EU glede civilne operacije EU za krizno upravljanje.
   2.   Če EU od Republike Turčije prejme zaupne informacije, se tem informacijam zagotavlja zaščita, ki ustreza stopnji njihove zaupnosti in ki je v skladu s standardi iz predpisov EU o zaupnih informacijah.
   3.   Če sta EU in Republika Turčija sklenili sporazum o varnostnih postopkih za izmenjavo zaupnih informacij, se določbe tega sporazuma uporabljajo v okviru operacije EU za krizno upravljanje.
   ODDELEK II
   DOLOČBE O SODELOVANJU V CIVILNIH OPERACIJAH ZA KRIZNO UPRAVLJANJE
   Člen 5
   Osebje, dodeljeno civilni operaciji EU za krizno upravljanje
   1.   Republika Turčija zagotovi, da njeno osebje, dodeljeno civilni operaciji EU za krizno upravljanje, svoje naloge opravlja v skladu s:

               —

               skupnim ukrepom in njegovimi naknadnimi spremembami iz člena 2(1) tega sporazuma,

               —

               operativnim načrtom,

               —

               izvedbenimi ukrepi.

         2.   Republika Turčija pravočasno obvesti vodjo misije civilne operacije EU za krizno upravljanje in Generalni sekretariat Sveta Evropske unije o vseh spremembah svojega prispevka k civilni operaciji EU za krizno upravljanje.
   3.   Osebje, dodeljeno civilni operaciji EU za krizno upravljanje, opravi zdravniški pregled in cepljenje, njegovo zdravstveno sposobnost za opravljanje funkcije pa potrdi pristojni organ Republike Turčije. Osebje, dodeljeno civilni operaciji EU za krizno upravljanje, predloži kopijo tega potrdila.
   Člen 6
   Struktura poveljevanja
   1.   Osebje, ki ga dodeli Republika Turčija, pri opravljanju svojih nalog in ravnanju upošteva zgolj interese civilne operacije EU za krizno upravljanje.
   2.   Vse osebje ostane pod polnim poveljstvom svojih nacionalnih organov.
   3.   Nacionalni organi prenesejo operativni nadzor na vodjo misije civilne operacije EU za krizno upravljanje, ki to poveljevanje izvaja prek hierarhične strukture poveljevanja in nadzora.
   4.   Vodja misije vodi civilno operacijo EU za krizno upravljanje in zagotavlja njeno vsakodnevno upravljanje.
   5.   Republika Turčija ima v skladu s pravnimi akti iz člena 2(1) tega sporazuma pri vsakodnevnem upravljanju operacije enake pravice in obveznosti kakor države članice Evropske unije, ki sodelujejo v operaciji.
   6.   Vodja misije civilne operacije EU za krizno upravljanje je odgovoren za disciplinski nadzor nad osebjem civilne operacije EU za krizno upravljanje. Morebitne disciplinske ukrepe izvaja pristojni nacionalni organ.
   7.   Republika Turčija določi točko za stike nacionalnega kontingenta (National Contingent Point of Contact – NPC), ki zastopa njen nacionalni kontingent v operaciji. NPC poroča vodji misije civilne operacije EU za krizno upravljanje o nacionalnih zadevah in je odgovorna za vsakodnevno disciplino kontingenta.
   8.   Evropska unija sprejme odločitev o zaključku operacije po posvetovanju z Republiko Turčijo, če ta na dan zaključka operacije še vedno sodeluje pri civilni operaciji EU za krizno upravljanje.
   Člen 7
   Finančni vidiki
   1.   Republika Turčija prevzame kritje vseh stroškov, povezanih z njenim sodelovanjem v operaciji, razen stroškov, za katere je v operativnem proračunu operacije predvideno skupno financiranje. To ne posega v člen 8.
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), kjer operacija poteka, Republika Turčija, v kolikor je bila dokazana njena odgovornost, plača odškodnino pod pogoji, predvidenimi v sporazumu o statusu misije, če je na voljo, kot je določeno v členu 3(1) tega sporazuma.
   Člen 8
   Prispevek v operativni proračun
   1.   Republika Turčija prispeva k financiranju operativnega proračuna civilne operacije EU za krizno upravljanje.
   2.   Finančni prispevek Republike Turčije v operativni proračun je nižji znesek med naslednjima dvema možnostma:

               (a)

               delež referenčnega zneska, ki je sorazmeren razmerju med njenim BND in celotnim BND vseh držav, ki prispevajo v operativni proračun operacije; ali

               (b)

               delež referenčnega zneska za operativni proračun, ki je sorazmeren razmerju med številom njenega osebja, sodelujočega v operaciji, in celotnim številom osebja vseh v operaciji sodelujočih držav.

         3.   Ne glede na odstavka 1 in 2 Republika Turčija ne prispeva k financiranju dnevnic osebja iz držav članic Evropske unije.
   4.   Ne glede na odstavek 1 Evropska unija tretje države načeloma oprosti finančnih prispevkov za določeno civilno operacijo EU za krizno upravljanje, če:

               (a)

               Evropska unija ugotovi, da je prispevek v operaciji sodelujoče tretje države tako velik, da bistveno prispeva k tej operaciji; ali

               (b)

               BND na prebivalca v operaciji sodelujoče tretje države ne presega BND na prebivalca v kateri koli državi članici Evropske unije.

         5.   Vodja misije civilne operacije EU za krizno upravljanje in pristojne upravne službe Republike Turčije podpišejo dogovor o praktičnih podrobnostih plačila glede prispevkov Republike Turčije v operativni proračun civilne operacije EU za krizno upravljanje. Ta dogovor med drugim vključuje določbe o:

               (a)

               zadevnem znesku;

               (b)

               načinih plačila finančnega prispevka;

               (c)

               postopku revizije.

         ODDELEK III
   DOLOČBE O SODELOVANJU V VOJAŠKIH OPERACIJAH KRIZNEGA UPRAVLJANJA
   Člen 9
   Sodelovanje v vojaški operaciji EU za krizno upravljanje
   1.   Republika Turčija zagotovi, da njene sile in osebje, sodelujoče v vojaški operaciji EU za krizno upravljanje, opravljajo svoje naloge v skladu s:

               —

               skupnim ukrepom in njegovimi naknadnimi spremembami iz člena 2(1) tega sporazuma,

               —

               operativnim načrtom,

               —

               izvedbenimi ukrepi.

         2.   Osebje, ki ga dodeli Republika Turčija, pri opravljanju svojih nalog in vedenju upošteva zgolj interese vojaške operacije EU za krizno upravljanje.
   3.   Republika Turčija pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 10
   Struktura poveljevanja
   1.   Vse sile in osebje, ki sodelujejo v vojaški operaciji EU za krizno upravljanje, ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico do prenosa svoje pristojnosti.
   3.   Republika Turčija ima pri vsakodnevnem upravljanju operacije enake pravice in obveznosti, kakor sodelujoče države članice Evropske unije.
   4.   Poveljnik operacije EU lahko po posvetovanju z Republiko Turčijo kadar koli zahteva umik prispevka Republike Turčije.
   5.   Republika Turčija imenuje višjega predstavnika (Senior Representative – SR), ki zastopa njen nacionalni kontingent v vojaški operaciji EU za krizno upravljanje. SR se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 11
   Finančni vidiki
   1.   Brez poseganja v člen 12 Republika Turčija prevzame kritje vseh stroškov, povezanih z njenim sodelovanjem v operaciji, razen če je za stroške predvideno skupno financiranje, kot je določeno v pravnih aktih iz člena 2(1) tega sporazuma in v Sklepu Sveta 2004/197/SZVP z dne 23. februarja 2004 o vzpostavitvi mehanizma za upravljanje financiranja skupnih stroškov operacij EU z vojaškim ali obrambnim značajem (2).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), kjer operacija poteka, Republika Turčija, v kolikor je bila dokazana njena odgovornost, plača odškodnino pod pogoji, predvidenimi v sporazumu o statusu sil, če je na voljo, kot je določeno v členu 3(1) tega sporazuma.
   Člen 12
   Prispevek k skupnim stroškom
   1.   Republika Turčija prispeva k financiranju skupnih stroškov vojaške operacije EU za krizno upravljanje.
   2.   Finančni prispevek Republike Turčije k skupnim stroškom je nižji znesek med naslednjima dvema možnostma:

               (a)

               delež referenčnega zneska, ki je sorazmeren razmerju med njenim BND in celotnim BND vseh držav, ki prispevajo v operativni proračun operacije; ali

               (b)

               delež referenčnega zneska za operativni proračun, ki je sorazmeren razmerju med številom njenega osebja, sodelujočega v operaciji, in celotnim številom osebja vseh v operaciji sodelujočih držav.

         Pri izračunavanju zneska pod 2(b), v primeru da Republika Turčija prispeva le osebje za vojaško poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V ostalih primerih se uporabi razmerje med vsem osebjem Republike Turčije in celotnim osebjem operacije.
   3.   Ne glede na odstavek 1 Evropska unija tretje države načeloma oprosti finančnih prispevkov k skupnim stroškom določene vojaške operacije EU za krizno upravljanje, če:

               (a)

               Evropska unija ugotovi, da je prispevek v operaciji sodelujoče tretje države tako velik, da bistveno prispeva k tej operaciji; ali

               (b)

               BND na prebivalca v operaciji sodelujoče tretje države ne presega BND na prebivalca v kateri koli državi članici Evropske unije.

         4.   Upravljavec iz Sklepa 2004/197/SZVP in pristojni upravni organi Republike Turčije sklenejo dogovor, ki med drugim vsebuje določbe o:

               (a)

               zadevnem znesku;

               (b)

               načinih plačila finančnega prispevka;

               (c)

               postopku revizije.

         ODDELEK IV
   KONČNE DOLOČBE
   Člen 13
   Dogovori za izvajanje Sporazuma
   Brez poseganja v določbe členov 8(5) in 12(4) vse potrebne tehnične in upravne dogovore v zvezi z izvajanjem tega sporazuma sklenejo generalni sekretar Sveta Evropske unije, visoki predstavnik za skupno zunanjo in varnostno politiko ter pristojni organi Republike Turčije.
   Člen 14
   Neizpolnjevanje obveznosti
   Če ena od pogodbenic ne izpolni svojih obveznosti, določenih v prejšnjih členih, ima druga pogodbenica pravico odpovedati ta sporazum z enomesečnim odpovednim rokom.
   Člen 15
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 16
   Začetek veljavnosti
   1.   Ta sporazum začne veljati prvi dan prvega meseca po tem, ko se pogodbenici obvestita o zaključku za to potrebnih notranjih postopkov.
   2.   Ta sporazum se ponovno pregleda najkasneje do 1. junija 2008 in nato najmanj vsake tri leta.
   3.   Ta sporazum se lahko spremeni na podlagi medsebojnega pisnega sporazuma pogodbenic.
   4.   Vsaka pogodbenica lahko ta sporazum odpove, tako da drugo pogodbenico o odpovedi pisno obvesti. Odpoved začne učinkovati šest mesecev po prejemu uradnega obvestila s strani druge pogodbenice.

      V Bruslju, dne devetindvajsetega junija leta dva tisoč šest, v angleškem jeziku v štirih izvodih

            Za Evropsko unijo

            Za Republiko Turčijo

      (1)  UL L 101, 11.4.2001, str. 1. Sklep, kakor je bil nazadnje spremenjen s Sklepom 2005/952/ES (UL L 346, 29.12.2005, str. 18).

      (2)  UL L 63, 28.2.2004, str. 68. Sklep, kakor je bil nazadnje spremenjen s Sklepom 2005/68/SZVP (UL L 27, 29.1.2005, str. 59).
   BESEDILO IZJAV
   Izjava držav članic EU:
   „Države članice EU, ki uporabljajo skupni ukrep EU o operaciji kriznega upravljanja EU, v kateri sodeluje Republika Turčija, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke proti Republiki Turčiji zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije kriznega upravljanja EU, če je takšno telesno poškodbo, smrt, škodo ali izgubo:

               —

               povzročilo osebje Republike Turčije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               povzročila uporaba katerih koli sredstev, ki pripadajo Republiki Turčiji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Republike Turčije pri uporabi teh sredstev.“

         Izjava Republike Turčije:
   „Republika Turčija, ki uporablja skupni ukrep EU o operaciji kriznega upravljanja EU, si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji kriznega upravljanja EU, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije kriznega upravljanja EU, če je takšno telesno poškodbo, smrt, škodo ali izgubo:

               —

               povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               povzročila uporaba katerih koli sredstev, ki pripadajo državam, sodelujočim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.“


title: Sklep Sveta (SZVP) 2017/346 z dne 27. februarja 2017 o podaljšanju mandata posebnega predstavnika Evropske unije za človekove pravice

text:
               28.2.2017

               SL

               Uradni list Evropske unije

               L 50/66

         SKLEP SVETA (SZVP) 2017/346
   z dne 27. februarja 2017
   o podaljšanju mandata posebnega predstavnika Evropske unije za človekove pravice
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. julija 2012 sprejel Sklep 2012/440/SZVP (1) o imenovanju Stavrosa LAMBRINIDISA za posebnega predstavnika Evropske unije (PPEU) za človekove pravice. Mandat PPEU se izteče 28. februarja 2017.

               (2)

               20. julija 2015 je Svet sprejel akcijski načrt EU za človekove pravice in demokracijo za obdobje 2015–2019.

               (3)

               Mandat PPEU bi bilo treba podaljšati za nadaljnjih 24 mesecev –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Stavrosa LAMBRINIDISA kot PPEU za človekove pravice se podaljša do 28. februarja 2019. Svet lahko na podlagi ocene Političnega in varnostnega odbora (PVO) in predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije v zvezi s človekovimi pravicami, kot so določeni v Pogodbi o Evropski uniji, Listini Evropske unije o temeljnih pravicah in strateškem okviru EU za človekove pravice in demokracijo ter akcijskem načrtu EU za človekove pravice in demokracijo, in sicer:

               (a)

               krepitev učinkovitosti Unije, njene prisotnosti in prepoznavnosti pri spoštovanju in spodbujanju človekovih pravic po svetu, zlasti s tesnejšim sodelovanjem in političnim dialogom Unije s tretjimi državami, ustreznimi partnerji, podjetji, civilno družbo ter mednarodnimi in regionalnimi organizacijami ter prek delovanja v ustreznih mednarodnih telesih;

               (b)

               večji prispevek Unije h krepitvi demokracije in vzpostavljanju institucij, pravne države, dobrega upravljanja ter spoštovanja človekovih pravic in temeljnih svoboščin po vsem svetu;

               (c)

               boljše usklajevanje ukrepov Unije na področju človekovih pravic ter vključitev človekovih pravic v vsa področja zunanjega delovanja Unije.

         Člen 3
   Mandat
   Da bi se dosegli cilji politike, je mandat PPEU:

               (a)

               prispevati k izvajanju politike Unije za človekove pravice, zlasti strateškega okvira EU za človekove pravice in demokracijo ter akcijskega načrta EU za človekove pravice in demokracijo, tudi z oblikovanjem tozadevnih priporočil;

               (b)

               prispevati k izvajanju smernic, orodij in akcijskih načrtov Unije s področja človekovih pravic ter mednarodnega humanitarnega prava;

               (c)

               poglabljati dialog z vladami tretjih držav ter mednarodnimi in regionalnimi organizacijami s področja človekovih pravic ter organizacijami civilne družbe in drugimi zadevnimi akterji, da se tako zagotovi učinkovitost in prepoznavnost politike Unije za človekove pravice;

               (d)

               prispevati k večji skladnosti in doslednosti politik in ukrepov Unije na področju varstva in spodbujanja človekovih pravic, zlasti s prispevki k oblikovanju zadevnih politik Unije.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti PPEU strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki, da se zagotovi skladnost in doslednost njihovega delovanja na področju človekovih pravic.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 28. februarja 2018 znaša 860 000 EUR.
   2.   Referenčni finančni znesek za naknadna obdobja PPEU določi Svet.
   3.   Odhodki se upravljajo v skladu s postopki in pravili, ki se uporabljajo za splošni proračun Unije.
   4.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije država članica pošiljateljica, institucija Unije, ki ga pošilja, oziroma ESZD. Na delo k PPEU se lahko pošljejo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse začasno dodeljeno osebje ostane pod upravno pristojnostjo države članice pošiljateljice ali institucije Unije, ki ga pošilja, oziroma ESZD ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 8
   Dostop do informacij in logistična podpora
   1.   Države članice, Komisija, ESZD in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije oziroma diplomatska predstavništva držav članic zagotavljajo logistično podporo PPEU.
   Člen 9
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu s svojim mandatom in na podlagi varnostnih razmer na območju, za katerega je odgovoren, sprejme vse smiselno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa redno pripravlja pisna poročila o izvajanju teh priporočil ter o drugih varnostnih vidikih v okviru poročil o napredku ter poročilo o izvajanju mandata.

         Člen 10
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta, zlasti Delovni skupini za človekove pravice. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 11
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo usklajeno. Dejavnosti PPEU so usklajene z dejavnostmi držav članic in Komisije, po potrebi pa tudi drugih posebnih predstavnikov Evropske unije. PPEU organizira redne informativne sestanke za misije držav članic in delegacije Unije.
   2.   Na terenu se vzdržujejo tesni stiki z ustreznimi vodji misij držav članic in vodij delegacij Unije, po potrebi pa tudi z vodji ali poveljniki misij in operacij v okviru skupne varnostne in obrambne politike ter drugimi posebnimi predstavniki Evropske unije. Ti pri izvajanju mandata pomagajo PPEU po svojih najboljših močeh.
   3.   PPEU je prav tako v stiku z drugimi mednarodnimi in regionalnimi akterji na sedežu in na terenu, pri čemer si prizadeva za dopolnjevanje in sinergije. PPEU si prizadeva tudi za redne stike z organizacijami civilne družbe tako na sedežu kot na terenu.
   Člen 12
   Pregled
   Izvajanje tega sklepa in njegova usklajenost z drugimi prispevki Unije se redno preverjata. PPEU do 30. novembra 2018 predloži Svetu, VP in Komisiji redna poročila o napredku in celovito poročilo o izvajanju mandata.
   Člen 13
   Začetek veljavnosti
   Ta sklep začne veljati na dan sprejetja.

      V Bruslju, 27. februarja 2017

            Za Svet

            Predsednik

         K. MIZZI

      (1)  Sklep Sveta 2012/440/SZVP z dne 25. julija 2012 o imenovanju posebnega predstavnika Evropske unije za človekove pravice (UL L 200, 27.7.2012, str. 21).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (EU) 2015/2191 z dne 10. novembra 2015 o podpisu, v imenu Evropske unije, in začasni uporabi Protokola o določitvi ribolovnih možnostih in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta

text:
               1.12.2015

               SL

               Uradni list Evropske unije

               L 315/1

         SKLEP SVETA (EU) 2015/2191
   z dne 10. novembra 2015
   o podpisu, v imenu Evropske unije, in začasni uporabi Protokola o določitvi ribolovnih možnostih in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 30. novembra 2006 sprejel Uredbo (ES) št. 1801/2006 o sklenitvi Sporazuma med Evropsko skupnostjo in Islamsko republiko Mavretanijo (1) o partnerstvu v ribiškem sektorju (v nadaljnjem besedilu: Sporazum o partnerstvu).

               (2)

               Zadnji protokol, ki določa ribolovne možnosti in finančni prispevek iz Sporazuma med Evropsko skupnostjo in Islamsko republiko Mavretanijo je prenehal veljati 16. decembra 2014.

               (3)

               Dne 10. julija 2015 sta Unija in Islamska republika Mavretanija parafirali nov protokol (2) k Sporazumu o partnerstvu (v nadaljnjem besedilu: Protokol). Protokol plovilom Unije dodeljuje ribolovne možnosti na ribolovnem območju, ki je pod suverenostjo ali jurisdikcijo Islamske republike Mavretanije.

               (4)

               Da bi zagotovili čimprejšnje nadaljevanje ribolovnih dejavnosti plovil Unije v skladu s členom 14 Protokola, bi bilo treba Protokol začasno uporabljati od njegovega podpisa.

               (5)

               Protokol bi bilo treba podpisati in ga začasno uporabljati do zaključka postopkov, potrebnih za njegovo sklenitev –

         SPREJEL NASLEDNJI SKLEP:
   Člen 1
   Podpis, v imenu Unije, Protokola o določitvi ribolovnih možnostih in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta se odobri s pridržkom njegove sklenitve.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
   Člen 3
   Protokol se v skladu s členom 14 Protokola začasno uporablja od datuma podpisa Protokola do končanja postopkov, potrebnih za njegovo sklenitev.
   Člen 4
   Ta sklep začne veljati na dan njegovega sprejetja.

      V Bruslju, 10. novembra 2015

            Za Svet

            Predsednik

         P. GRAMEGNA

      (1)  Uredba Sveta (ES) št. 1801/2006 z dne 30. novembra 2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (UL L 343, 8.12.2006, str. 1).

      (2)  Protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za štiri leta (glej stran 3 tega Uradnega lista).


title: Sklep (EU, Euratom) 2016/1655 predstavnikov vlad držav članic z dne 7. septembra 2016 o imenovanju sodnikov Splošnega sodišča

text:
               15.9.2016

               SL

               Uradni list Evropske unije

               L 247/15

         SKLEP (EU, Euratom) 2016/1655 PREDSTAVNIKOV VLAD DRŽAV ČLANIC
   z dne 7. septembra 2016
   o imenovanju sodnikov Splošnega sodišča
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 navedene pogodbe,
   ob upoštevanju Pogodbe o delovanju Evropske unije ter zlasti členov 254 in 255 navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) navedene pogodbe,
   ob upoštevanju naslednjega:

               (1)

               Mandati štirinajstih sodnikov Splošnega sodišča se iztečejo 31. avgusta 2016. Ob tem potečejo mandati sodnikov iz člena Sklepa 1 (EU, Euratom) 2016/484 predstavnikov vlad držav članic (1), in sicer prav tako 31. avgusta 2016, kot je določeno v navedenem členu.

               (2)

               Barna BERKE, Ricardo da SILVA PASSOS in Octavia SPINEANU-MATEI so bili predlagani za sodnike Splošnega sodišča.

               (3)

               Prav tako je bilo predlagano, da se podaljšajo mandati Zoltána CSEHIJA, Constantinosa ILIOPOULOSA, Anne MARCOULLI in Deana SPIELMANNA.

               (4)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Barne BERKEJA, Zoltána CSEHIJA, Constantinosa ILIOPOULOSA, Anne MARCOULLI, Ricarda da SILVE PASSOSA, Deana SPIELMANNA in Octavie SPINEANU-MATEI za opravljanje nalog sodnika Splošnega sodišča.

               (5)

               Barna BERKEJA, Ricarda da SILVO PASSOSA in Octavio SPINEANU-MATEI bi bilo treba imenovati za sodnike Splošnega sodišča za obdobje od začetka veljavnosti tega sklepa do 31. avgusta 2022.

               (6)

               Zoltána CSEHIJA, Constantinos IILIOPOULOSA, Anno MARCOULLI in Deana SPIELMANNA bi bilo treba na novo imenovati za sodnike Splošnega sodišča za obdobje od 1. septembra 2016 do 31. avgusta 2022. Ker so namreč ti štirje sodniki že opravljali naloge sodnika Splošnega sodišča do 31. avgusta 2016 in jih še naprej opravljajo do sprejetja tega sklepa, bi jih bilo treba imenovati za nov mandat z učinkom na dan po datumu prenehanju prejšnjega mandata –

         SPREJELI NASLEDNJI SKLEP:
   Člen 1
   Za sodnike Splošnega sodišča se za obdobje od začetka veljavnosti tega sklepa do 31. avgusta 2022 imenujejo:

               —

               Barna BERKE,

               —

               Ricardo da SILVA PASSOS,

               —

               Octavia SPINEANU-MATEI.

         Člen 2
   Za sodnike Splošnega sodišča se za obdobje od 1. septembra 2016 do 31. avgusta 2022 imenujejo:

               —

               Zoltán CSEHI,

               —

               Constantinos ILIOPOULOS,

               —

               Anna MARCOULLI,

               —

               Dean SPIELMANN.

         Člen 3
   Ta sklep začne veljati dan po objavi v Uradnem listu Evropske unije.

      V Bruslju, 7. septembra 2016

            Predsednik

         P. JAVORČÍK

      (1)  Sklep (EU, Euratom) 2016/484 predstavnikov vlad držav z dne 23. marca 2016 o imenovanju sodnikov Splošnega sodišča (UL L 87, 2.4.2016, str. 31.).


title: 2009/399/ES: Sklep Sveta z dne 27. aprila 2009 o uskladitvi nadomestil iz Sklepa 2003/479/ES in Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta

text:
               26.5.2009

               SL

               Uradni list Evropske unije

               L 127/8

      SKLEP SVETA

   z dne 27. aprila 2009
   o uskladitvi nadomestil iz Sklepa 2003/479/ES in Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta
   (2009/399/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28(1) Pogodbe,
   ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,
   ob upoštevanju Sklepa 2003/479/ES (1) in zlasti člena 15(7) Sklepa,
   ob upoštevanju Sklepa 2007/829/ES (2) in zlasti člena 15(6) Sklepa,
   ob upoštevanju naslednjega:

               (1)

               Člen 15(7) Sklepa 2003/479/ES in člen 15(6) Sklepa 2007/829/ES določata, da se dnevna in mesečna nadomestila vsako leto uskladijo brez retroaktivnega učinka na podlagi prilagajanja osnovnih plač uradnikov Skupnosti v Bruslju in Luxembourgu.

               (2)

               Svet je z Uredbo (ES, Euratom) št. 1323/2008/ES z dne 18. decembra 2008 o prilagoditvi prejemkov in pokojnin uradnikov in drugih uslužbencev Evropskih skupnosti ter korekcijskih koeficientov, ki se zanje uporabljajo, z učinkom od 1. julija 2008 (3), sprejel prilagoditev prejemkov in pokojnin uradnikov Skupnosti v višini 3 % –

         SKLENIL:
   Člen 1
   1.   V členu 15(1) Sklepa 2003/479/ES in členu 15(1) Sklepa 2007/829/ES se zneska 29,85 EUR in 119,39 EUR nadomestita z zneskoma 30,75 EUR oziroma 122,97 EUR.
   2.   V členu 15(2) Sklepa 2003/479/ES in členu 15(2) Sklepa 2007/829/ES se tabela nadomesti z naslednjim:

                  „Oddaljenost med krajem zaposlitve in krajem dodelitve
                  (v km)

                  Znesek v EUR

                  0–150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88“

   3.   V členu 15(4) Sklepa 2003/479/ES se znesek 29,85 EUR nadomesti z zneskom 30,75 EUR.
   Člen 2
   Ta sklep začne učinkovati prvi dan meseca, ki sledi mesecu, v katerem je bil sprejet.

      V Luxembourgu, 27. aprila 2009

            Za Svet

            Predsednik

         A. VONDRA

      (1)  UL L 160, 28.6.2003, str. 72.

      (2)  UL L 327, 13.12.2007, str. 10.

      (3)  UL L 345, 23.12.2008, str. 10.


title: Sklep Sveta z dne 15. novembra 1999 o spremembi Sklepa št. 97/132/ES o sklenitvi Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi

text:
Pomembno pravno obvestilo

|

31999D0837

Uradni list L 332 , 23/12/1999 str. 0001 - 0002

		Sklep Svetaz dne 15. novembra 1999o spremembi Sklepa št. 97/132/ES o sklenitvi Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi(1999/837/ES)SVET EVROPSKE SKUPNOSTI JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe,ob upoštevanju predloga Komisije,ob upoštevanju naslednjega:(1) Sklep Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi [1], še ni začel veljati, ker je treba v priloge k Sporazumu vnesti nekatere tehnične spremembe, preden se sklep lahko začne uporabljati v praksi.(2) Sklep 97/132/ES ne predvideva postopka za spremembo prilog; vendar je Svet sprejel Sklep 98/258/ES z dne 16. marca 1998 o sklenitvi Sporazuma med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in zdravstvenega varstva živali v trgovini z živimi živalmi in živalskimi proizvodi [2], ki vključuje takšen postopek.(3) Odkar je bil sklenjen Sporazum z Novo Zelandijo, se je o enakovrednosti načeloma dogovorilo za več proizvodov, zato je treba spremeniti Prilogo V k tem sporazumu tako, da se to upošteva; treba je tudi spremeniti nekatere druge priloge, da bi upoštevali spremembe v inšpekcijskih pristojbinah in drugih upravnih zadevah.(4) Za zagotovitev učinkovitega izvajanja Sporazuma z Novo Zelandijo in zaradi doslednosti bi moral biti postopek za spremembo prilog k Sporazumu z Združenimi državami Amerike dodan Sklepu 97/132/ES.(5) Pristojni organi Skupnosti in Nove Zelandije so se dogovorili v obliki izmenjave pisem o določitvi zdravstvenih ukrepov, ki veljajo za trgovino z živimi živalmi in živalskimi proizvodi; izmenjava pisem bi morala biti odobrena –SKLENIL:Člen 1Sklep 97/132/ES se spremeni na naslednji način:1. Člen 3 se nadomesti z naslednjim:"Člen 3Komisija, ki ji pomagajo predstavniki držav članic, predstavlja Skupnost v Skupnem upravljalnem odboru iz člena 16(1) Sporazuma.Stališče Skupnosti v zvezi z zadevami, ki jih bo ta odbor obravnaval, se določi znotraj ustreznih organov Sveta, v skladu z določbami Pogodbe.Spremembe v prilogah k Sporazumu, ki so posledica priporočil Skupnega upravljalnega odbora, se sprejmejo v skladu s postopkom iz člena 29 Direktive 72/462/EGS [3]."2. Člen 4 se nadomesti z naslednjim:"Člen 4Ukrepi, potrebni za izvajanje Sporazuma, vključno z jamstvi za sveže meso in mesne izdelke, ki so enakovredna tistim, določenim z Direktivo 72/462/EGS, se določijo v skladu s postopkom iz člena 30 te direktive."Člen 2Izmenjava pisem v zvezi s spremembo prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi, se odobri v imenu Skupnosti.Besedilo izmenjave pisem, vključno s spremembami prilog k Sporazumu, je priloženo k temu sklepu.Člen 3Ta sklep se objavi v Uradnem listu Evropskih skupnosti.Veljati začne na dan objave.V Bruslju, 15. novembra 1999Za SvetPredsednikK. Hemilä[1] UL L 57, 26.2.1997, str. 4.[2] UL L 118, 21.4.1998, str. 1.[3] UL L 302, 31.12.1972, str. 28. Direktiva, kakor je nazadnje spremenjena z Direktivo 97/79/ES (UL L 24, 30.1.1998, str. 31).--------------------------------------------------


title: Sklep Sveta (EU) 2017/1122 z dne 20. junija 2017 o imenovanju člana Odbora regij na predlog Kraljevine Španije

text:
               23.6.2017

               SL

               Uradni list Evropske unije

               L 162/55

         SKLEP SVETA (EU) 2017/1122
   z dne 20. junija 2017
   o imenovanju člana Odbora regij na predlog Kraljevine Španije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Pedro Antonio SÁNCHEZ LÓPEZ je 18. septembra 2015 s Sklepom Sveta (EU) 2015/1571 (4) kot član zamenjal Alberta GARREJA LÓPEZA.

               (2)

               Zaradi konca mandata Pedra Antonia SÁNCHEZA LÓPEZA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenuje:

               —

               Fernando LÓPEZ MIRAS, Presidente Región de Murcia.

         Člen 2
   Ta sklep začne veljati na dan sprejetja.

      V Luxembourgu, 20. junija 2017

            Za Svet

            Predsednica

         H. DALLI

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/1571 z dne 18. septembra 2015 o imenovanju dveh španskih članov Odbora regij (UL L 245, 22.9.2015, str. 8).